पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। आमेर से आगे कूकस के पास शनिवार दोपहर को बिना अनुमति के उतरे हेलिकॉप्टर को पुलिस ने जब्त कर लिया है। यह हेलिकॉप्टर शूटिंग के लिए जयपुर आया था। हेलिकॉप्टर जीवीएसएल कंपनी का बताया जा रहा है।
एडिशनल डीसीपी मदन गोपाल मेघवाल ने बताया कि हेलिकॉप्टर को उतरने के लिए अनुमति मांगी गई थी मगर सुरक्षा की दृष्टि से हेलिकॉप्टर को उतरने की अनुमति नहीं दी गई।
इसके बाद भी पायलेट ने हेलिकॉप्टर को कूकस के पास उतार दिया। सूचना मिलने पर मौके पर पहुंचे आला अधिकारियों ने पायलट से अनुमति मांगी तो उसने कंपनी के अधिकारियों से बात कराई। अधिकारियों ने बताया कि उनके पास शूटिंग कंपनी की ओर से मेल भेजी गई थी। जिसमें हेलिकॉप्टर को लैंड करने अनुमति मिलने का हवाला था। इसी के आधार पर हेलिकॉप्टर को उतारा गया। पुलिस की प्रारंभिक जांच में मेल का फर्जी होना सामने आया है। इस आधार पर आमेर थाना पुलिस ने मामला दर्ज कर हेलिकॉप्टर को जब्त कर लिया है। पुलिस पायलेट से पूछताछ कर रही है।
जयपुर में पहली घटना:
प्रदेश में हेलिकॉप्टर के जब्त होने की यह पहली घटना है। हेलिकॉप्टर के जब्त होने की सूचना मिलते ही लोगों में कौतूहल मच गया और लोग हेलिकॉप्टर को देखने के लिए मौके पर पहुंचे। हालांकि हेलिकॉप्टर के जब्त होने के बाद पुलिस ने उसकी सुरक्षा बढ़ा दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn